Eksempel – BISON-blikk
BISON-metoden er en førlesingsstrategi som skal gi overblikk over en ny tekst ved å fokusere på elementer i teksten som bilder, innledning, siste avsnitt, overskrifter og nøkkelbegreper (Braute og Dahl, 2020).
| BISON | Kjennetegn |
| B – bilder | Elevene ser nøye på bildene og notere i skjemaet hva de legger merke til og hvilken informasjon bildene gir. Bilder er viktig for å forstå innholdet i teksten bedre og ofte kan det hjelpe leseren å finne ut hva som er det viktigste innholdet. Elevene kan da diskutere hvordan bildene utdyper informasjonen i teksten. |
| I – innledning | En innledning skal vekke leserens interesse og beskrive hva teksten handler om. En øvelse kan være å la elevene skrive inn stikkord fra innledningen i skjemaet. |
| S – sluttdel | Siste avsnitt. Denne delen av teksten er gjerne en oppsummering eller en konklusjon. Elevene kan skrive inn stikkord fra det siste avsnittet i skjemaet. |
| O – Overskrifter | Læreren kan for eksempel lese opp en overskrift i en tekst og spørre hva som kjennetegner en overskrift. Elevene kan for eksempel notere overskrifter de finner i teksten i skjemaet, og også hva overskriftene forteller om teksten. |
| N – Nøkkelbegreper | Elevene skal finne ord de mener er viktige i teksten, disse kaller vi nøkkelbegreper. Disse ordene kan være skrevet i fet skrift eller kursiv (bokstavene står på skrå) slik at de lett skiller seg ut fra resten av teksten. Det er også et poeng at elevene skriver ned ord de synes er vanskelige og som de ikke forstår. |
Denne lesemetoden er ment å øve opp elevens organiseringsstrategier.
Se også
Kilder
Jane Braute Maria Gaare Dahl (2020). Bruk av BISON-blikk på naturfaglige tekster. Naturfagsenteret. https://www.naturfag.no/uopplegg/vis.html?tid=2115468
(lesedato 08022020)
Bearbeidet sammendrag fra prosjektgruppe 3